รัฐบาลไทย-ข่าวทำเนียบรัฐบาล-อธิบดีกรมศิลปากรตรวจแหล่งภาพเขียนสีในพื้นที่อุทยานแห่งชาติอ่าวพังงา พร้อมมอบนโยบายการอนุรักษ์และพัฒนาแหล่งภาพเขียนสี (ศิลปะถ้ำ) ฝั่งทะเลอันดามัน
วันพุธที่ 4 พฤศจิกายน 2563
อธิบดีกรมศิลปากรตรวจแหล่งภาพเขียนสีในพื้นที่อุทยานแห่งชาติอ่าวพังงา พร้อมมอบนโยบายการอนุรักษ์และพัฒนาแหล่งภาพเขียนสี (ศิลปะถ้ํา) ฝั่งทะเลอันดามัน
อธิบดีกรมศิลปากรตรวจแหล่งภาพเขียนสีในพื้นที่อุทยานแห่งชาติอ่าวพังงา พร้อมมอบนโยบายการอนุรักษ์และพัฒนาแหล่งภาพเขียนสี (ศิลปะถ้ํา) ฝั่งทะเลอันดามัน
นายประทีป เพ็งตะโก อธิบดีกรมศิลปากร เปิดเผยว่า ได้ลงพื้นที่ตรวจแหล่งภาพเขียนสีที่พบใหม่ ในพื้นที่อุทยานแห่งชาติอ่าวพังงา จังหวัดพังงา ซึ่งสํานักศิลปากรที่ ๑๒ นครศรีธรรมราช ได้รับการประสานจากอุทยานแห่งชาติอ่าวพังงา และขอความอนุเคราะห์เจ้าหน้าที่ร่วมสํารวจภาพเขียนสีโบราณ จึงดําเนินการสํารวจร่วมกับเจ้าหน้าที่อุทยานแห่งชาติอ่าวพังงา ตามโครงการสํารวจแหล่งโบราณคดีในพื้นที่ชายฝั่งทะเลอันดามัน เมื่อวันที่ ๒๗ – ๒๘ ตุลาคมที่ผ่านมา โดยสํารวจแหล่งภาพเขียนสีแหล่งเดิม ๖ แห่ง ได้แก่ เกาะปันหยี ถ้ํานาค เขารายา
เขาเขียน ๑ เขาเขียน ๒ และเขาพระอาดเฒ่า และสํารวจพบแหล่งภาพเขียนสีแหล่งใหม่ จํานวน ๕ แหล่ง ได้แก่ เกาะทะลุนอก เกาะเขาเต่า ถ้ํานกกระเรียน เกาะไข่ และเกาะยางแดง รวมทั้งสิ้น ๑๑ แหล่ง
อธิบดีกรมศิลปากร กล่าวว่า กรมศิลปากรตระหนักถึงความสําคัญของแหล่งภาพเขียนสียุคก่อน
ประวัติศาสตร์ที่ค้นพบ นับว่าเป็นการค้นพบทางโบราณคดีที่สําคัญมาก จึงได้มอบหมายให้สํานักศิลปากรที่ ๑๒ นครศรีธรรมราช จัดทําโครงการอนุรักษ์และพัฒนาแหล่งภาพเขียนสี (ศิลปะถ้ํา) ฝั่งทะเลอันดามัน เพื่อรวบรวม
องค์ความรู้เกี่ยวกับภาพเขียนสีในเขตพื้นที่จังหวัดกระบี่และพังงาอย่างเป็นระบบ และนําองค์ความรู้เหล่านั้นมาเป็นพื้นฐานต่อยอดในเชิงพัฒนา เช่น การจัดทําเส้นทางท่องเที่ยวเชิงนิเวศ (Ecotourism) การพัฒนาสื่อการเรียนรู้ในรูปแบบต่าง ๆ รวมทั้งการสร้างสรรค์ผลิตภัณฑ์สินค้าที่ระลึก อันจะนํามาซึ่งการเพิ่มมูลค่าเชิงเศรษฐกิจ
มีการกระจายรายได้ให้กับชุมชนที่ร่วมกันดูแล และเป็นการอนุรักษ์มรดกศิลปวัฒนธรรมด้วยอีกทางหนึ่ง
ภาพเขียนสีตามเพิงผาหรือถ้ําบริเวณอ่าวพังงา รวมไปถึงบริเวณฝั่งทะเลอันดามันทั้งหมดที่สํารวจพบแล้วมีกว่า ๓๐ แห่ง เกือบทั้งหมดเป็นภาพที่เขียนขึ้นในยุคก่อนประวัติศาสตร์ซึ่งผู้คนยังไม่มีตัวอักษรใช้สื่อสาร เรื่องราวภาพเขียนสีที่บันทึกจึงแสดงออกถึงวิถีชีวิตและการใช้พื้นที่ของผู้คนเมื่อราว ๓,๐๐๐ – ๕,๐๐๐ ปีมาแล้ว เช่น ภาพบุคคล ภาพสัตว์ชนิดต่าง ๆ ทั้งสัตว์บกและสัตว์น้ํา ภาพลวดลายเรขาคณิต โดยมนุษย์ในอดีตสามารถใช้ถ้ําและเพิงผาเป็นแหล่งพักพิงชั่วคราว ประกอบกิจกรรมหรือพิธีกรรมบางอย่าง หรือใช้พื้นที่เป็นแหล่งหลบลมมรสุมกระแสคลื่นลมในการเดินทางไปมาระหว่างแผ่นดินตอนใน และพื้นที่ชายฝั่งทะเล ที่มีการใช้เส้นทางตามลําน้ําและคลอง ลัดเลาะเชื่อมเข้าออกสู่ทะเล และอาศัยแหล่งอาหารตามธรรมชาติ จึงสามารถสะท้อนถึงกลุ่มคนผู้เขียนภาพเหล่านี้ว่ามีความเกี่ยวข้องกันอย่างใกล้ชิดอีกด้วย
จากประวัติการศึกษาที่ผ่านมา มีการค้นพบและสํารวจแหล่งภาพเขียนสีบริเวณอ่าวพังงา – อ่าวลึก
ของนักวิชาการไทยและต่างชาติ โดยในปี พ.ศ. ๒๕๓๐ – ๒๕๓๑ กรมศิลปากร ภายใต้การดําเนินงานของโครงการสํารวจแหล่งโบราณคดี (ภาคใต้) ได้ทําการสํารวจแหล่งโบราณคดียุคก่อนประวัติศาสตร์บริเวณชายฝั่งตะวันตกของประเทศ พบแหล่งภาพเขียนสีหลายแห่ง หลังจากนั้นในช่วงปี พ.ศ. ๒๕๕๗ เป็นต้นมา มีการแจ้งพบแหล่งภาพเขียนสีเพิ่มเติมในพื้นที่จังหวัดพังงา กระบี่ และตรัง จึงดําเนินการสํารวจซ้ําแหล่งเดิมเพื่อตรวจสอบสภาพของแหล่งภาพเขียนสี และสํารวจแหล่งที่พบใหม่เรื่อยมาจนกระทั่งปัจจุบัน
--------------------------------------------------